Up-859/04
Natisni
Opravilna št.:
Up-859/04
Datum odločitve:
22. 3. 2005
ECLI:
ECLI:SI:USRS:2005:Up.859.04
Akt:
Ustavna pritožba A. A. in B. B. zoper sklep Vrhovnega sodišča št. II Ips 351/2004 z dne 7. 10. 2004 
Ustavna pritožba A. A. in B. B. zoper sodbo Višjega sodišča v Mariboru št. Cp 2542/2000 z dne 14. 1. 2003 v zvezi s sodbo Okrajnega sodišča v Mariboru št I P 340/98 z dne 20. 6. 2000
Izrek:
Ustavna pritožba A. A. in B. B. zoper sklep Vrhovnega sodišča št. II Ips 351/2004 z dne 7. 10. 2004 se zavrže. 
Ustavna pritožba A. A. in B. B. zoper sodbo Višjega sodišča v Mariboru št. Cp 2542/2000 z dne 14. 1. 2003 v zvezi s sodbo Okrajnega sodišča v Mariboru št I P 340/98 z dne 20. 6. 2000 se zavrže.
Evidenčni stavek:
Ustavno sodišče je kot prepozno zavrglo ustavno pritožbo, vloženo po izteku 60 dnevnega roka od vročitve izpodbijanega akta.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 12. 2004
Vrsta odločitve:
sklep
Vrsta rešitve:
zavrženje
Dokument:
US24488
Up-859/04-6
22. 3. 2005
SKLEP
Ustavno sodišče je v postopku za preizkus ustavne pritožbe A. A. in B. B., ki jo zastopa zakonita zastopnica A. A., obe iz Ž., na seji senata dne 8. marca 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A. in B. B. zoper sklep Vrhovnega sodišča št. II Ips 351/2004 z dne 7. 10. 2004 se zavrže.
2. Ustavna pritožba A. A. in B. B. zoper sodbo Višjega sodišča v Mariboru št. Cp 2542/2000 z dne 14. 1. 2003 v zvezi s sodbo Okrajnega sodišča v Mariboru št I P 340/98 z dne 20. 6. 2000 se zavrže.
Obrazložitev
1. Pritožnici sta dne 27. 12. 2004 vložili ustavno pritožbo zoper sklep Vrhovnega sodišča, naveden v 1. točki izreka tega sklepa. Vrhovno sodišče je s tem sklepom zavrglo njuno revizijo zoper sodbo Višjega sodišča, navedeno v 2. točki izreka tega sklepa. Iz vsebine ustavne pritožbe izhaja, da pritožnici izpodbijata tudi sodbo Višjega sodišča, s katero je bila v pretežnem delu zavrnjena njuna pritožba zoper sodbo Okrajnega sodišča, navedeno v 2. točki izreka tega sklepa.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz podatkov, ki jih je Ustavnemu sodišču poslalo Okrajno sodišče v Mariboru, izhaja, da je bil izpodbijani sklep Vrhovnega sodišča pooblaščencu vročen dne 25. 10. 2004. Dne 26. 10. 2004 je začel teči 60 dnevni rok, ki se je iztekel v petek, dne 24. 12. 2004. Ustavna pritožba zoper sklep Vrhovnega sodišča, vložena dne 27. 12. 2004, je torej prepozna, zato jo je Ustavno sodišče zavrglo (1. točka izreka).
4. Ker je prepozna ustavna pritožba zoper sklep, s katerim je Vrhovno sodišče zavrglo revizijo pritožnic zoper izpodbijano sodbo Višjega sodišča, je očitno prepozna tudi ustavna pritožba zoper to sodbo. Zato jo je Ustavno sodišče tudi v tem delu zavrglo (2. točka izreka).
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger